# **Обучение за oбучители, Ден 3**

# **Сценарий „Задължително образование“**

**Казус**

Млада двойка, принадлежаща към религия, различна от тази на мнозинството, се премества да живее в квартал, в който всички жители изповядват религията на мнозинството. В близост няма училище, предлагащо религиозно образование и храна, приемливи от гледна точка религията на семейството и съответно адаптирани към нуждите на дъщеря им.

Въпреки опита за медиация между двойката и училището (което е склонно да предприеме някои промени в диетичния план, но не желае да въведе религиозно образование, подходящо за малцинствената религия), двойката отказва да изпрати дъщеря си на училище. С това свое решение двойката нарушава закона, според който всички деца са задължени да посещават училище след навършване на седемгодишна възраст.

Полицията глобява родителите и ги осъжда на общественополезен труд. В същото време, дъщеря им е принудена да посещава местното училище, където е обект на присмех и подигравки заради своя различен външен вид и поведение, наложени от религията ѝ.

**Въпроси**

1. Смятате ли, че отказът за включване на часове по религиозно образование е пропорционален? Дебатирайте „за“ или „против“.
2. Смятате ли, че наложените на родителите наказания и фактът, че дъщеря им е била принудена да посещава местното училище, е пропорционален отговор на властите? Дебатирайте „за“ или „против“.